L-Awtorità ta’ Malta dwar l-Ambjent u l-Ippjanar (MEPA) ippubblikat għall-konsultazzjoni pubblika linji gwida dwar l-Ambjent u l-Iżvilupp għaż-Żona Interna tal-Port ta’ Marsaxlokk, primarjament li jappartjenu għaż-żona ta’ madwar Triq tal-Wilġa, Xatt is-Sajjieda u partijiet taż- Żona Speċjali ta’ Konservazzjoni (SAC) inkluża ż-żona ta’ madwar il- Hunters Tower Restaurant. B’enfasi li jiġi mtejjeb il-prodott turistiku, il-proposta tfassal diversi parametri ta’ żvilupp għar-riġenerazzjoni taż-żona. Dawn il-parametri ta’ żvilupp jfittxu li jikkomplementaw u jtejbu l-valur ambjentali taż-żona kif ukoll jħarsu ċerti oqsma ta’ interess ekoloġiku u xjentifiku. Dawn il-linji gwida jaqsmu “ż-Żona ta’ Opportunita” f’ħames partijiet. Iż-Żona A, li tinsab fuq il-parti tat-tramuntana tas-sit, qrib iż-żona residenzjali f’Tas-Silġ, li hija proposta li tibqa’ salvagwardat i a bħala art agrikola. Il-bwar salastru fil-Magħluq, ikklassifikat bħala Żona B, li jinsab fil-qalba taż-Żona Speċjali ta’ Konservazzjoni (SAC), se jiġi regolarizzat permezz ta’ pjan ta’ ġestjoni speċifiku li qiegħed jitħejja għal din iż-żona. Filwaqt li ż-żona Ċ, li primarjament tinkludi, ż-Żona ta’ Konservazzjoni Urbana, l-Awtorità se tfittex li tħares u ttejjeb l – i streetscape ta’ żewġ sulari fi Triq tal-Wilġa filwaqt li tinkoraġġixxi li tiġi użata l-art għall-infrastruttura tat-turiżmu, li tinkludi akkomodazzjoni turistika. Din iż-żona tinkludi wkoll, iż-żona tal- Hunters Tower , li għaliha l-abbozz qed jikkunsidra l-użi relatati ma’ akkomodazzjoni turistika. Minħabba li ż-żona tifforma parti mill-SAC, l-użu għandu jinkorpora ċentru ta’ interpretazzjoni għall-viżitaturi. Sabiex jiġu salvagwardati l-bwar salamastru, għandu jinħoloq soft landscaping buffer bejn iż-żona li hi ekoloġikament sensittiva u l-iżvilupp propost. Appropriate Assessment se tkun meħtieġa bħala parti mill-proċess tal-ippjanar għal kwalunkwe applikazzjoni għall-iżvilupp f’din iż-żona. L-ispazju miftuħ madwar l-proprjetajiet tat-Triq tal-Wilġa, immarkati bħala Żona D, huwa ddentifikat bħala żona li  fih jeħtieġ li jsir xogħol ta’ tisbiħ u ġestit aħjar biex jikkumplimenta d-diversi użi oħra proposti f’din iż-żona. Minħabba li l-viċinanza tinsab qrib il-moll, il-ħtiġijiet u l-operat tas-sajjieda għandhom jissaħħu u jiġu mħarsa. Kull żvilupp propost, li għandu jitwettaq fiż-Żona E, li tinkludi ż-żona tal-moll fil-Menqa, għandu  wkoll  jiżgura li  jissalvagwardja l-bżonnijiet tas-sajjieda u jtejjeb l-industrija tas-sajd. Kien f’Settembru tas-sena 2013, li  l-Awtorità ppubblikat l-objettivi proposti li kellhom jiggwidaw l-formulazzjoni ta’ dawn l-linji gwidi proposti.  Issa, l-Awtorità qed tippubblika s-sottomissjonijiet li rċeviet mill-pubbliku u minn partijiet interessati oħra, relatati mal-objettivi proposti.